Document ID: 31987R3620

31987R3620
L 341/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3620/87 AL CONSILIULUI
din 30 noiembrie 1987
privind încheierea Acordului între Comunitatea Economică Europeană și Guvernul Republicii Populare Angola privind pescuitul în largul Angolei
CONSILIUL COMUNITĂȚILOR EUROPENE
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei,
având în vedere avizul Parlamentului European (1),
întrucât la 30 aprilie 1987 Comunitatea și Angola au negociat și parafat un acord privind pescuitul în largul Angolei care garantează pescarilor comunitari posibilități de pescuit în apele aflate sub suveranitatea sau jurisdicția Angolei;
întrucât este în interesul Comunității să aprobe acest acord,
ADOPTĂ PREZENTUL REGULAMENT:
Articolul 1
Acordul între Comunitatea Economică Europeană și Guvernul Republicii Populare Angola privind pescuitul în largul Angolei se aprobă în numele Comunității.
Textul acordului se anexează la prezentul regulament.
Articolul 2
Președintele Consiliului este autorizat să numească persoanele împuternicite să semneze acordul prin care Comunitatea își asumă obligații (2).
Articolul 3
Prezentul regulament intră în vigoare în ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 noiembrie 1987.

Labels: 18
15
5
6